《游海珠寺 其二》
明代·邝梦琰

尘哗何扰扰，一笑喜逢僧。茶话留宾榻，莲经照佛灯。

宝山居胜地，星水透层冰。有分诗缘里，何劳白眼憎。

作者简介：邝梦琰，一作梦炎，字均房，号养吾。顺德人，南海籍。明世宗嘉靖七年（一五二八）举人。二十九年授定海学谕，官至杭州通判。卒年八十六。有《养吾吟稿》。清道光《广东通志》卷二七九有传。